11. veebruaril avati Tallinnas Baltimaade suurim ökopood, mahemarket nimega Parim Pood, kust lisaks toidukaubale saab ka looduslikku kosmeetikat.  Mustamäe tee 3A asuvas kaupluses on kogupinda 400 ruutmeetrit, millest neljandiku võtab enda alla naturaalkosmeetika. «Soovime, et inimene saaks meie juurde tulles lisaks toidukaubale, puu- ning köögiviljadele soetada ka naturaalkosmeetikat ning puhastusaineid. Teisisõnu - kogu mahekaup samast kohast,» rääkis avatava marketi perenaine Tiiu Saks.